BILTONG & POT- ROAST | BILTONG is a cured, dried meat snack, very popular in SOUTH AFRICA. POT-ROAST, very popular on many BRITISH tables, often on a Sunday, is a braised beef dish. | Page 2
August 29, 2017 by Biltong & Pot-roast
(LET WEL: GEEN VAN DIE FOTO’S IS MY EIE NIE)
n Merkwaardige ingenieursprestasie met ‘n historiese verbintenis wat oor drie eeue strek, het die afgelope naweek ‘n hoogtepunt in Skotland bereik. ‘n Derde brug oor die Firth of Forth, wat die M90-snelweg met Lothian en Fyfe verbind, is geopen. Die Queensferry Crossing is een van drie asemrowende konstruksies – elk gebou in drie verskillende eeue.
DIE FORTH TREINBRUG WAT IN 1890 GEOPEN IS
‘n Jong ingenieur vertel dat sy oupagrootjie aan die eerste brug, die Forth treinburg wat in 1890 geopen is, gewerk het. In 1964 het sy oupa saam met sy medewerkers trots toegekyk hoe hul handewerk, die Forth motorbrug, deur koningin Elizabeth geopen is.
DIE FORTH MOTORBRUG WAT IN 1964 GEOPEN IS MET DIE FORTH TREINBRUG (1890) IN DIE AGTREGROND
FORTH MOTORBRUG MET DIE QUEENSFERRY CROSSING IN AANBOU
DIE FORTH MOTORBRUG MET DIE QUEENFERRY CROSSING IN AANBOU IN DIE AGTERGROND
Die afgelope naweek het hierdie jongman gesien hoe die brug waaraan hy gewerk het, skouspelagtig verlig word in aanloop tot die die groot opening op 4 September – weer deur koningin Elizabeth.
Die brug is 2,7 kilometer lank met drie torings, elk 207 meter hoog.
DIE NUWE QUEENSFERRY CROSSING
QUEENSFERRY CROSSING MET DIE TWEE OUER BRUE IN DIE AGTERGROND